Diari Oficial de la Generalitat Valenciana


Sumari del DOGV 2421, del 04-01-1995 (1995/833471)

DECRET 254/1994, de 7 de desembre, del Govern Valencià, pel qual es designa, en l'àmbit de la Comunitat Valenciana, l'organisme competent per atorgar l'etiqueta ecològica i efectuar la resta de funcions a què es refereix el Reglament (CEE) núm. 880/1992, de 23 de març.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/07/254/dof/vci/html**

### Dades del document

Número de DOGV
:   2421

Data del DOGV
:   04-01-1995

Secció del DOGV
:   DISPOSICIONS GENERALS

Número del document
:   1995/833471


Data del document
:   07-12-1994

Organisme emissor
:   Conselleria de Medi Ambient

Tipus de document
:   Decret

DECRET 254/1994, de 7 de desembre, del Govern Valencià, pel qual es designa, en l'àmbit de la Comunitat Valenciana, l'organisme competent per atorgar l'etiqueta ecològica i efectuar la resta de funcions a què es refereix el Reglament (CEE) núm. 880/1992, de 23 de març.   
Per a portar a terme una política ambiental que tinga com a objectius prevenir, reduir i, en la mesura que siga possible, eliminar la contaminació, principalment en la font, com també per a garantir l'ús racional dels recursos naturals que, com a matèries primeres, s'utilitzen en la fabricació dels productes, i promoure la utilització de materials reciclables, reutilitzables o biodegradables, és instrument essencial el foment i la promoció de productes que tinguen processos de fabricació, consum i eliminació amb un menor impacte ambiental.  
D'altra banda, cada dia es detecta una major preocupació social pels problemes ambientals i, en particular, un interès creixent de consumidors i usuaris per estar ben informats sobre els productes menys perjudicials per al medi ambient.  
El Reglament (CEE) núm. 880/1992, del Consell, de 23 de març (DOCE núm. L 99, d'11 d'abril de 1992), estableix un sistema comunitari de concessió d'una etiqueta ecològica, i atribueix als estats membres la designació dels organismes competents per a la concessió de l'etiqueta, d'acord amb els criteris i el procediment que l'esmentada norma comunitària estableix. El Decret 598/1994, de 8 d'abril, pel qual s'estableixen normes per a l'aplicació del Reglament (CEE) núm. 880/1992 esmentat (BOE núm. 119, de 19 de maig de 1994), disposa en l'article 1 que els organismes competents per a atorgar a Espanya l'etiqueta ecològica i efectuar les altres funcions que els atribueix la norma comunitària seran assignats per les comunitats autònomes.  
La necessària participació dels col·lectius afectats i grups interessats, tant en la concessió de les etiquetes ecològiques comunitàries com en la resta de funcions que la norma comunitària atribueix als organismes competents, s'arbitra mitjançant la creació, al si del Consell Assessor i de Participació del Medi Ambient, creat mitjançat el Decret 242/1993, de 7 de desembre, del Govern Valencià, d'un Grup de Treball d'Etiquetat Ecològic, amb funcions consultives i assessores.  
Per aquesta raó, a proposta del conseller de Medi Ambient, després de la deliberació prèvia del Govern Valencià en la reunió del dia 7 de desembre de 1994,  
DECRETE:  
Article primer  
En l'àmbit de la Comunitat Valenciana, l'organisme competent per a atorgar l'etiqueta ecològica comunitària i efectuar les altres funcions assignades pel Reglament (CEE) núm. 880/1992, del Consell, de 23 de març, és la Direcció General de Qualitat Ambiental de la Conselleria de Medi Ambient.  
Article segon  
Mitjançant l'òrgan competent de la Comunitat Autònoma, la Direcció General de Qualitat Ambiental comunicarà a la Secretaria d'Estat de Medi Ambient i Habitatge els productes als quals s'haja atorgat l'etiqueta ecològica comunitària, com també les categories de productes i els criteris ecològics específics per a cada una d'aquestes categories per als quals s'haja sol·licitat a la comissió l'adopció de les mesures que es regulen en l'article 7 del Reglament (CEE) núm. 880/1992.  
Article tercer  
Es crea, al si del Consell Assessor i de Participació del Medi Ambient al qual es refereix el Decret 242/1993, de 7 de desembre, del Govern Valencià, el Grup de Treball d'Etiquetatge Ecològic que tindrà com a funció principal assessorar l'administració de la Generalitat Valenciana en matèria d'etiquetatge ecològic, la composició i el funcionament del qual es determinaran reglamentàriament.  
Formaran part del Grup de Treball d'Etiquetatge Ecològic un representant de la Conselleria de Sanitat i Consum i un representant de la Conselleria d'Indústria, Comerç i Turisme.  
DISPOSICIó ADDICIONAL  
Aquest decret es comunicarà a la Secretaria d'Estat de Medi Ambient i Habitatge a fi que aquesta ho comunique la Comissió Europea.  
DISPOSICIó FINAL  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 7 de desembre de 1994  
El president de la Generalitat Valenciana,  
JOAN LERMA I BLASCO  
El conseller de Medi Ambient,   
EMèRIT BONO I MARTíNEZ


Còpia Permalink ELI